stanford-oval/wikipedia huggingface dataset:
คณะเทคนิคการแพทย์ มหาวิทยาลัยสงขลานครินทร์
ทำเนียบคณบดี

| ทำเนียบคณบดีคณะเทคนิคการแพทย์ มหาวิทยาลัยสงขลานครินทร์> รายนามคณบดี | ทำเนียบคณบดีคณะเทคนิคการแพทย์ มหาวิทยาลัยสงขลานครินทร์> วาระการดำรงตำแหน่ง | ทำเนียบคณบดีคณะเทคนิคการแพทย์ มหาวิทยาลัยสงขลานครินทร์>  | ทำเนียบคณบดีคณะเทคนิคการแพทย์ มหาวิทยาลัยสงขลานครินทร์>  |
| --- | --- | --- | --- |
| ดร.รัตนา เรืองไรรัตนโรจน์ | มกราคม 2553 - มิถุนายน 2554 (รักษาการ) |  |  |
| รองศาสตราจารย์ ดร.ศิโรช จิตต์สุรงค์ | ธันวาคม 2555 - ธันวาคม 2559 |  |  |
| ศาสตราจารย์ ดร.อมรรัตน์ พงศ์ดารา | ตุลาคม 2560 - ปัจจุบัน |  |  |
แหล่งข้อมูลอื่น

เว็บไซต์ทางการ
| ด ค กรายชื่อโรงเรียนสหเวชศาสตร์และเทคนิคการแพทย์ในประเทศไทย  |
| --- | --- |
สถาบันอุดมศึกษาของรัฐ: นเรศวร • มหาสารคาม• สวนสุนันทา
สถาบันอุดมศึกษา  ในกำกับของรัฐ: ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล (กายภาพบำบัด • เทคนิคการแพทย์) • แม่ฟ้าหลวง (วิทยาศาสตร์สุขภาพ • การแพทย์บูรณาการ) • วลัยลักษณ์ • ศรีนครินทรวิโรฒ • สงขลานครินทร์
สถาบันอุดมศึกษาเอกชน: เซนต์หลุยส์ • รังสิต • หัวเฉียวเฉลิมพระเกียรติ
รายชื่อ • หมวดหมู่ • โครงการ • สถานีย่อย
วอลรัส

| วอลรัส |
| --- | --- |

วอลรัสแปซิฟิก (Odobenus rosmarus)
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
อันดับย่อย:: Caniformia
วงศ์ใหญ่:: Pinnipedia
วงศ์:: Odobenidae Allen, 1880
สกุล:: Odobenus Brisson, 1762
สปีชีส์:: O.  rosmarus
ชื่อทวินาม
Odobenus rosmarus (Linnaeus, 1758)

Subspecies
 O. rosmarus rosmarus  O. rosmarus divergens

ถิ่นอาศัยของวอลรัส
วอลรัส (อังกฤษ: walrus) เป็นสัตว์เลี้ยงลูกด้วยนมชนิดเดียวในวงศ์ Odobenidae และสกุล Odobenus อาศัยอยู่แถบขั้วโลกเหนือ รูปร่างคล้ายสิงโตทะเล แต่ตัวใหญ่กว่ามากและมีเขี้ยวยาว วอลรัสเพศผู้โตเต็มวัยอาจมีน้ำหนักได้มากถึง 2,000 กิโลกรัม และมีอายุยืนถึง 20-30 ปี
วอลรัสมีความสำคัญต่อชนพื้นเมืองที่อาศัยในเขตอาร์กติก การล่าวอลรัสในช่วงศตวรรษที่ 19-20 ส่งผลให้จำนวนวอลรัสลดลง
ชื่อ

คำว่า "วอลรัส" ในภาษาไทยถูกบัญญัติโดยทอลคีน ซึ่งแปลว่าปลาปลาวาฬบวกกับม้า ในภาษาในทวีปเอเชียอื่น ๆ วอลรัสมักมีการเปรียบเทียบกับช้าง เช่น ในกลุ่มภาษาจีนและภาษาเวียดนามที่เรียกวอลรัสมีความหมายตรงตัวว่า "ช้างทะเล" (海象; Hải tượng)
วอลรัสในประเทศไทย

ในประเทศไทยสามารถหาชมวอลรัสได้ที่ซาฟารีเวิลด์ โดยนำมาจัดแสดงครั้งแรกในปี พ.ศ.2550 และในปี พ.ศ.2563 ได้ให้กำเนิดลูกเป็นครั้งแรก ชื่อว่า นิวนอร์มอล ตามสถานการณ์การแพร่ระบาดของโรคโควิด-19 ในขณะนั้น ซึ่งเป็นลูกวอลรัสที่เกิดเป็นตัวแรกในอาเซียน
วอลรัสในซาฟารีเวิลด์
แหล่งข้อมูลอื่น

ข้อมูลที่เกี่ยวข้องกับ Odobenus rosmarus ที่วิกิสปีชีส์
Biologist Tracks Walruses Forced Ashore As Ice Melts – audio report by NPR
Thousands Of Walruses Crowd Ashore Due To Melting Sea Ice – video by National Geographic
↑  https://mgronline.com/travel/detail/9500000016025
↑  https://mgronline.com/onlinesection/detail/9630000102960
คณะสัตวแพทยศาสตร์ มหาวิทยาลัยสงขลานครินทร์

| --- | --- |
Faculty of Veterinary Sciences, Prince of Songkla University

ชื่อย่อ: สพ. / VET
สถาปนา: 9 ธันวาคม พ.ศ. 2557 (10 ปี)
สังกัดการศึกษา: มหาวิทยาลัยสงขลานครินทร์
คณบดี: อุษา  เชษฐานนท์
ที่อยู่: อาคารจุฬาภรณการุณยรักษ์ ถนนปุณกัณฑ์ ตำบลคอหงส์ อำเภอหาดใหญ่ จังหวัดสงขลา 90110
สี:   สีฟ้าหม่น
เว็บไซต์: vet.psu.ac.th

คณะสัตวแพทยศาสตร์ มหาวิทยาลัยสงขลานครินทร์ (อังกฤษ: Faculty of Veterinary Sciences, Prince of Songkla University) เป็นหน่วยงานมหาวิทยาลัยระดับคณะวิชาสังกัดมหาวิทยาลัยสงขลานครินทร์ ก่อตั้งในปี 2557 และรับนักศึกษาครั้งแรกในปีการศึกษาถัดมา
ประวัติ

คณะสัตวแพทยศาสตร์ มหาวิทยาลัยสงขานครินทร์ ได้รับการก่อตั้งในวันที่ 9 ธันวาคม พ.ศ. 2557 สืบเนื่องมาจากเมื่อวันที่ 21 พฤษภาคม 2551 มหาวิทยาลัยสงขลานครินทร์ร่วมกับหน่วยงานต่าง ๆ ทั้งภาครัฐและภาคเอกชนได้จัดให้มีการสัมมนาเรื่องการจัดตั้งคณะสัตวแพทยศาสตร์ ซึ่งที่ประชุมสัมมนาเห็นพ้องต้องกันว่าควรมีการจัดตั้งคณะสัตวแพทยศาสตร์ขึ้นในมหาวิทยาลัยสงขลานครินทร์ ต่อมาในปี 2553 ที่ประชุมสภามหาวิทยาลัยสงขลานครินทร์ในคราวประชุมครั้งที่ 325 (6/2553) เมื่อวันที่ 18 กันยายน 2553 มีมติเห็นชอบ“โครงการจัดตั้งคณะสัตวแพทยศาสตร์” และที่ประชุมคณะรัฐมนตรีเมื่อวันที่ 2 กุมภาพันธ์ 2554 มีมติเห็นชอบในหลักการโครงการจัดตั้งคณะสัตวแพทยศาสตร์ มหาวิทยาลัยสงขลานครินทร์
ต่อมาเมื่อวันที่ 11 ตุลาคม 2554 สภาวิชาการมหาวิทยาลัยสงขลานครินทร์ในคราวประชุมครั้งที่ 127 (9/2554) มีมติอนุมัติหลักสูตรสัตวแพทยศาสตรบัณฑิต และได้ยื่นหลักสูตรดังกล่าวเพื่อขอการรับรองจากสัตวแพทยสภา และได้รับการรับรองในคราวประชุมครั้งที่ 10/2557 เมื่อวันที่ 20 พฤศจิกายน 2557
ต่อมาเมื่อวันที่ 9 ธันวาคม 2557 สภามหาวิทยาลัยมีมติเห็นชอบให้รับนักศึกษาหลักสูตรสัตวแพทยศาสตรบัณฑิต รุ่นที่ 1 โดยวิธีพิเศษ ซึ่งโครงการจัดตั้งได้รับนักศึกษารุ่นที่ 1 ทั้งสิ้น จำนวน 25 คน พร้อมทั้งยกฐานะโครงการจัดตั้งคณะสัตวแพทยศาสตร์ขึ้นเป็น “คณะสัตวแพทยศาสตร์ มหาวิทยาลัยสงขลานครินทร์” อย่างเป็นทางการโดยใช้ชื่อภาษาอังกฤษว่า “Faculty of Veterinary Science, Prince of Songkla University”  และโรงพยาบาลสัตว์ คณะสัตวแพทยศาสตร์ก็ได้เปิดบริการดูแลรักษาสัตว์แก่ประชาชนทั่วไป ตั้งแต่วันที่ 21 ธันวาคม 2558 เป็นต้นมา
ในปี 2558 คณะได้ยื่นหลักสูตรสัตวแพทยศาสตรบัณฑิต (หลักสูตรใหม่) ฉบับ พ.ศ. 2558 แก่สภามหาวิทยาลัยและได้รับการอนุมัติจากสภาวิชาการมหาวิทยาลัยสงขลานรินทร์ ในการประชุมครั้งที่ 127/2554
หลักสูตร

| หลักสูตรที่เปิดสอนในคณะสัตวแพทยศาสตร์ มหาวิทยาลัยสงขลานครินทร์> กลุ่มวิชา/ภาควิชา/สาขาวิชา | หลักสูตรที่เปิดสอนในคณะสัตวแพทยศาสตร์ มหาวิทยาลัยสงขลานครินทร์> ระดับปริญญาตรี | หลักสูตรที่เปิดสอนในคณะสัตวแพทยศาสตร์ มหาวิทยาลัยสงขลานครินทร์> ระดับปริญญาโท | หลักสูตรที่เปิดสอนในคณะสัตวแพทยศาสตร์ มหาวิทยาลัยสงขลานครินทร์> ระดับปริญญาเอก |
| --- | --- | --- | --- |
|  กลุ่มสำนักงานบริหารคณะ กลุ่มสาขาวิชา (พรีคลินิก และคลินิก) ศูนย์บริการสุขภาพสัตว์ (โรงพยาบาลสัตว์) |  หลักสูตรสัตวแพทยศาสตรบัณฑิต (สพ.บ.)  สาขาวิชาสัตวแพทยศาสตร์ เก็บถาวร 2021-04-24 ที่ เวย์แบ็กแมชชีน |  หลักสูตรวิทยาศาสตร์มหาบัณฑิต (วท.ม.) สาขาวิชาระบาดวิทยา |  |
ข้อมูลการศึกษา

การรับนักศึกษา คณะสัตวแพทยศาสตร์มหาวิทยาลัยสงขลานครินทร์
เปิดรับนักศึกษาครั้งแรกในปี 2558
เน้นนักศึกษาที่มีภูมิลำเนาในภาคใต้ 75% นอกนั้นเป็นนักศึกษาจากภาคอื่นๆ
ปัจจุบันรับนักศึกษาชั้นปีละ 32 คน ผ่านระบบ TCAS (1.โครงการพิเศษ 2.โครงการรับตรง นร.14 จังหวัดภาคใต้ 3.โครงการเรียนดี 4.โครงการ สอวน 5.โครงการ กสพท. 6.รับตรงร่วมกัน Admission)
ใช้เวลาศึกษา 6 ปี
บัณฑิตรุ่นที่ 1 จำนวน 24 คน สำเร็จการศึกษาในปี 2564
ทำเนียบคณบดี

รายนามคณบดีคณะสัตวแพทยศาสตร์ มหาวิทยาลัยสงขลานครินทร์ ตั้งแต่ก่อตั้งจนถึงปัจจุบันมีดังนี้
| ทำเนียบคณบดีคณะสัตวแพทยศาสตร์ มหาวิทยาลัยสงขลานครินทร์> ลำดับที่ | ทำเนียบคณบดีคณะสัตวแพทยศาสตร์ มหาวิทยาลัยสงขลานครินทร์> รายนาม | ทำเนียบคณบดีคณะสัตวแพทยศาสตร์ มหาวิทยาลัยสงขลานครินทร์> ระยะเวลาดำรงตำแหน่ง |
| --- | --- | --- |
| 1 | รองศาสตราจารย์ สัตวแพทย์หญิงอุษา เชษฐานนท์ | ธันวาคม 2557 - กันยายน 2564 |
| 2 | ผศ.ดร.น.สพ.ณรงค์ ทิพธนวัฒนะ | ตุลาคม 2564 - ปัจจุบัน |
แหล่งข้อมูลอื่น

แม่แบบ:Ofiicial
| ด ค กรายชื่อโรงเรียนสัตวแพทย์และเทคนิคการสัตวแพทย์ในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ (เทคนิคการสัตวแพทย์) • มหาสารคาม |  |
| สถาบันอุดมศึกษา  ในกำกับของรัฐ | เกษตรศาสตร์ (สัตวแพทยศาสตร์) • เกษตรศาสตร์ (เทคนิคการสัตวแพทย์) • ขอนแก่น • จุฬาลงกรณ์ • จุฬาภรณ์ • เชียงใหม่ • มหิดล • แม่โจ้ • สงขลานครินทร์ • วลัยลักษณ์ |  |
| มหาวิทยาลัย  เทคโนโลยีราชมงคล | ตะวันออก • ศรีวิชัย |  |
| สถาบันอุดมศึกษาเอกชน | เทคโนโลยีมหานคร • เวสเทิร์น |  |
รายชื่อ • หมวดหมู่ • โครงการ • สถานีย่อย
สเตฟาน ปัลลา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สเตฟาน มาเซดา ปัลลา
วันเกิด:   (1989-05-15) 15 พฤษภาคม ค.ศ. 1989 (35 ปี)
สถานที่เกิด:  Mauerbach ออสเตรีย
ส่วนสูง:  1.72 เมตร (5 ฟุต 8 นิ้ว)
ตำแหน่ง:  แบ็คซ้าย
สโมสรเยาวชน
0000–1998:  SC Mauerbach
1998–2007:  Rapid Wien
สโมสรอาชีพ*
| ปี |  ทีม |  ลงเล่น |  (ประตู) |
| 2007–2009 |  Rapid Wien II |  44 |  (0) |
| 2008–2014 |  Rapid Wien |  10 |  (0) |
| 2009 |  → FC Lustenau 07 (ยืมตัว) |  12 |  (0) |
| 2010 |  → FK Dunajská Streda (ยืมตัว) |  14 |  (0) |
| 2010–2013 |  → Admira Wacker (ยืมตัว) |  77 |  (1) |
| 2014–2018 |  Wolfsberger AC |  92 |  (0) |
| 2018 |  St. Pölten |  0 |  (0) |
| 2019 |  บุรีรัมย์ ยูไนเต็ด |  11 |  (0) |
ทีมชาติ
| 2005–2006 |  ออสเตรีย อายุไม่เกิน 17 ปี |  11 |  (0) |
| 2006–2007 |  ออสเตรีย อายุไม่เกิน 18 ปี |  12 |  (0) |
| 2007 |  ออสเตรีย อายุไม่เกิน 19 ปี |  10 |  (0) |
| 2015– |  ฟิลิปปินส์ |  13 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17 ธันวาคม 2562
สเตฟาน มาเซดา ปัลลา (15 พฤษภาคม ค.ศ. 1989 —) เป็นนักฟุตบอลชาวฟิลิปปินส์ เคยลงเล่นในตำแหน่งกองหลังให้กับบุรีรัมย์ ยูไนเต็ด ในไทยลีก ฤดูกาล 2562
สโมสรอาชีพ > แรปิด เวียนนา

ปัลลาเริ่มต้นอาชีพกับสโมสรเอ็สเซ มอยเออร์บัค และเข้าร่วมทีมเยาวชนของสโมสรแรปิดเวียนนาในปี ค.ศ. 1998 ต่อมาในฤดูกาล 2007–08 เขาถูกดันขึ้นไปเล่นให้กับชุดใหญ่ของทีม และลงเล่นนัดแรกให้กับสโมสรเมื่อวันที่ 29 มีนาคม ค.ศ. 2008 ในนัดที่พบกับแว็กเกอร์อินส์บรุค ต่อมาในวันที่ 15 มกราคม ค.ศ. 2010 เขาได้ย้ายไปร่วมทีมดูนาสกาสเตรดาในสโลวาเกีย
สโมสรอาชีพ > วอลฟส์แบร์เกร์

ในเดือนพฤษภาคม ค.ศ. 2014 ปัลลาเซ็นสัญญาสองปีกับสโมสรวอลฟส์แบร์เกร์
สโมสรอาชีพ > เซนต์โปลเตน

ในเดือนกรกฎาคม ค.ศ. 2018 ปัลลาเซ็นสัญญาหนึ่งปีกับสโมสรเซนต์โปลเตน
สโมสรอาชีพ > บุรีรัมย์ ยูไนเต็ด

ในเดือนตุลาคม ค.ศ. 2018 ปัลลาได้ย้ายมาบุรีรัมย์ ยูไนเต็ด อย่างเป็นทางการ ต่อมาในวันที่ 2 กุมภาพันธ์ ค.ศ. 2019 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ปัลลาลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 23 กุมภาพันธ์ ค.ศ. 2019 ไทยลีก นัดเปิดฤดูกาล 2019 ปัลลาประเดิมสนามให้บุรีรัมย์นัดแรกในลีกในนัดที่บุรีรัมย์เปิดบ้านเสมอกับชลบุรี 2-2
ทีมชาติฟิลิปปินส์

ในวันที่ 25 พฤษภาคม ค.ศ. 2015 ปัลลาถูกเรียกตัวติดทีมชาติฟิลิปปินส์เป็นครั้งแรกในการแข่งขันฟุตบอลโลก 2018 รอบคัดเลือก ต่อมาเขาลงเล่นทีมชาตินัดแรกในนัดที่ฟิลิปปินส์เอาชนะบาห์เรน 2-1
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2562 | ไทยลีก | 11 | 0 | 3 | 0 | 3 | 0 | 0 | 0 | 1 | 0 | 18 | 0 |
↑  ลงเล่นในไทยแลนด์แชมเปียนส์คัพ 2562
เกียรติประวัติ

ไทยแลนด์แชมเปียนส์คัพ (1): 2019
แหล่งข้อมูลอื่น

สเตฟาน ปัลลา – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
สเตฟาน ปัลลา ที่ National-Football-Teams.com
ข้อมูลของ สเตฟาน ปัลลา ที่ ซ็อกเกอร์เวย์
เครือข่ายสังคม

บทความนี้เกี่ยวกับมโนทัศน์เชิงทฤษฎีที่ใช้ในสังคมศาสตร์และพฤติกรรมศาสตร์ สำหรับไซต์เครือข่ายสังคม ดูที่ บริการเครือข่ายสังคม
เครือข่ายสังคม หมายถึงโครงสร้างทางสังคมที่สร้างขึ้นจากกลุ่มของผู้กระทำ (เช่นปัจเจกบุคคลหรือองค์การ) และความสัมพันธ์ทวิภาคระหว่างผู้กระทำเหล่านี้ ทัศนมิติเครือข่ายสังคมช่วยให้สามารถวิเคราะห์โครงสร้างของหน่วยสังคมทั้งมวลได้อย่างกระจ่างแจ้ง  การศึกษาโครงสร้างเหล่านี้ใช้การวิเคราะห์เครือข่ายสังคมเพื่อระบุแบบอย่างท้องถิ่นหรือทั่วโลก ค้นหาหน่วยสังคมที่มีอิทธิพล และตรวจวัดพลวัตของเครือข่าย
เครือข่ายทางสังคม หมายถึงการใช้อินเทอร์เน็ตในการสร้างกลุ่ม เพื่อเป็นแหล่งพบปะสังสรรค์ หรือเพื่อสร้างองค์กรไร้สาย ซึ่งปัจจุบันเว็บไซต์ที่เกี่ยวข้องและได้รับความนิยมอย่างแพร่หลาย เช่น เฟซบุ๊ก ทวิตเตอร์ ไฮไฟฟ์ ไลน์ (โปรแกรมประยุกต์) ผ่านสมาร์ตโฟนมากขึ้น เนื่องจากเทคโนโลยีปัจจุบันสนับสนุนให้การเข้าถึงเครือข่ายผ่านสมาร์ตโฟนทำได้ง่ายขึ้นมาก
เครือข่ายสังคมและการวิเคราะห์เป็นสาขาวิชาสหวิทยาการโดยแท้ อันปรากฏขึ้นจากจิตวิทยาสังคม สังคมวิทยา สถิติศาสตร์ และทฤษฎีกราฟ จอร์จ ซิมเมิล (Georg Simmel) ได้แต่งตำราเกี่ยวกับทฤษฎีเชิงโครงสร้างในสังคมวิทยา เพื่อเน้นให้เห็นถึงพลวัตของความสัมพันธ์ไตรภาคและ "ข่ายโยงใยของการเข้าร่วมกลุ่ม"  จาค็อบ โมเรโน (Jacob Moreno) ก็มีชื่อเสียงในเรื่องการพัฒนาผังสังคมมิติ (sociogram) ขึ้นเป็นคนแรกในคริสต์ทศวรรษ 1930 เพื่อศึกษาความสัมพันธ์ระหว่างบุคคล แนวการศึกษาเหล่านี้ถูกทำให้เป็นระเบียบแบบแผนเชิงคณิตศาสตร์ในคริสต์ทศวรรษ 1950 จากนั้นทฤษฎีและวิธีการต่าง ๆ ของเครือข่ายสังคมก็เป็นที่แพร่หลายในสังคมศาสตร์และพฤติกรรมศาสตร์ในคริสต์ทศวรรษ 1980  ปัจจุบันนี้การวิเคราะห์เครือข่ายสังคมเป็นหนึ่งในกระบวนทัศน์หลักของสังคมวิทยาร่วมสมัย และถูกนำไปใช้ในศาสตร์เชิงสังคมและรูปนัยอื่น ๆ อีกจำนวนหนึ่ง นอกจากนี้เครือข่ายสังคมก่อร่างขึ้นเป็นส่วนหนึ่งของสาขาวิชาวิทยาการเครือข่ายที่เพิ่งเริ่มต้น ควบคู่ไปกับเครือข่ายซับซ้อนอื่น ๆ
แอร์อินเดีย

แอร์อินเดีย (ฮินดี: एअर इंडिया) เป็นสายการบินประจำชาติของประเทศอินเดีย โดยมีฐานการบินหลักที่ท่าอากาศยานนานาชาติอินทิรา คานธีในนิวเดลี และมีสำนักงานใหญ่ในคุรุคราม แอร์อินเดียให้บริการเที่ยวบินสู่จุดหมายปลายทาง 102 แห่งในเอเชีย ยุโรป อเมริกาเหนือ ออสเตรเลียและแอฟริกา สายการบินนับเป็นสายการบินที่ใหญ่เป็นอันดับที่ 16 ของทวีปเอเชีย แอร์อินเดียเป็นสมาชิกของพันธมิตรทางสายการบินสตาร์อัลไลแอนซ์
ประวัติ

แอร์อินเดียก่อตั้งขึ้นในปี ค.ศ. 1932 โดยจาฮังกีร์ ราตันจี ดาดับ ทาทาภายใต้ชื่อในขณะนั้นว่า "ทาทาแอร์ไลน์" ซึ่งเป็นบริษัทหนึ่งในกลุ่มบริษัททาทากรุ๊ป โดยในวันที่ 15 ตุลาคม ค.ศ. 1932 เป็นวันเริ่มให้บริการครั้งแรก โดยการขนส่งพัสดุไปรษณีย์ ระหว่างเมืองการาจีสู่เมืองมุมไบ โดยผ่านเมืองอาห์เมราบัด และบินกลับสู่เมืองมัทราส (เจนไน) ผ่านเมืองเบลลารี โดยนักบินอดีตทหารอากาศกองทัพสหราชอาณาจักร
ภายหลังสงครามโลกครั้งที่สองสงบลง ธุรกิจการบินพาณิชย์ในอินเดียกลับมาให้บริการอีกครั้ง ทาทาแอร์ไลน์ถูกแปรรูปเป็นบริษัทมหาชนในวันที่ 29 กรกฎาคม ค.ศ. 1948 และเปลี่ยนชื่อเป็น "แอร์อินเดีย" ในปี 1948 ภายหลังอินเดียได้รับเอกราช รัฐบาลอินเดียได้เข้ามาถือหุ้นในสายการบิน 51% ทำให้แอร์อินเดียมีสถานะเป็นสายการบินแห่งชาติอินเดีย โดยมีชื่อว่า "แอร์อินเดีย อินเตอร์แนชันแนล" และได้เริ่มเปิดเส้นทางการบินระหว่างประเทศขึ้น โดยในวันที่ 8 มิถุนายน ค.ศ. 1948 ได้เปิดเส้นทางบินจากมุมไบสู่ลอนดอน ผ่านเมืองไคโรและเจนีวา โดยใช้เครื่องบิน ล็อกฮีด คอนสเตลเลชัน แอล-749A (VT-CQP) นับเป็นเที่ยวบินระยะไกลระหว่างประเทศเที่ยวแรก และในปี 1950 เปิดเส้นทางสู่ไนโรบี โดยผ่านเมืองเอเดน
ต่อมาในวันที่ 1 สิงหาคม ค.ศ. 1953 รัฐบาลอินเดียได้เข้าเป็นผู้ถือหุ้นใหญ่ของสายการบิน ซึ่งรัฐบาลอินเดียพิจารณว่าเป็นธุรกิจที่สำคัญและต้องการที่จะเป็นผู้ควบคุมอุตสาหกรรมการบินอินเดียในขณะนั้น ขณะเดียวกันนั้นการบริการเที่ยวบินภายในประเทศของแอร์อินเดียได้ถูกโอนไปให้อินเดียนแอร์ไลน์ และในปี ค.ศ. 1954 ได้สั่งซื้อเครื่องบิน แอล-1049 ซูเปอร์คอนสเตลเลชัน และเปิดเส้นทางการบินสู่ กรุงเทพ ฮ่องกง และสิงคโปร์
ปี 1960 แอร์อินเดียอินเตอร์แนชันแนลได้เข้าสู่ยุคไอพ่นเมื่อได้รับมอบโบอิง 707-420 และเปิดเส้นทางการบินสู่เมืองนิวยอร์กผ่านเมืองลอนดอน และเปลี่ยนชื่อเป็นแอร์อินเดียดังเช่นปัจจุบัน ในวันที่ 8 มิถุนายน ค.ศ. 1962 และในวันที่ 11 มิถุนายน ปีเดียวกัน แอร์อินเดียเป็นสายการบินแรกในโลกที่ให้บริการโดยเครื่องบินไอพ่นทั้งหมด
จุดหมายปลายทาง > พันธมิตรทางการบิน

แอร์อินเดียเป็นสมาชิกของพันธมิตรทางการบินสตาร์อัลไลแอนซ์ลำดับที่ 27 ในวันที่ 11 กรกฎาคม ค.ศ. 2011
จุดหมายปลายทาง > ข้อตกลงการบินร่วม

ณ เดือนธันวาคม ค.ศ. 2023 แอร์อินเดียมีข้อตกลงการทำการบินร่วมกับสายการบินดังต่อไปนี้:
เอไอเอ็กซ์คอนเน็ก (สายการบินลูก)
แอร์อินเดียเอกซ์เพรส (สายการบินลูก)
แอร์มอริเชียส
เอเชียนาแอร์ไลน์
อาเบียงกา
โครเอเชียแอร์ไลน์
อียิปต์แอร์
เอธิโอเปียนแอร์ไลน์
อีวีเอแอร์
ฮ่องกงแอร์ไลน์
ล็อตโปลิชแอร์ไลน์
ลุฟท์ฮันซ่า
สิงคโปร์แอร์ไลน์
ศรีลังกันแอร์ไลน์
สวิสอินเตอร์เนชันแนลแอร์ไลน์
ตัปปูร์ตูกัล
จุดหมายปลายทาง > ข้อตกลงระหว่างสายการบิน

ณ เดือนธันวาคม ค.ศ. 2023 แอร์อินเดียมีข้อตกลงระหว่างสายการบินดังต่อไปนี้:
อะแลสกาแอร์ไลน์
บางกอกแอร์เวย์ส
ฝูงบิน > ฝูงบินปัจจุบัน

ณ เดือนพฤศจิกายน ค.ศ. 2024 แอร์อินเดียมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> F | ผู้โดยสาร> C | ผู้โดยสาร> W | ผู้โดยสาร> Y | ผู้โดยสาร> รวม | ผู้โดยสาร> อ้างอิง | หมายเหตุ |
| --- | --- | --- | --- | --- | --- | --- | --- | --- | --- |
| แอร์บัส เอ319-100 | 8 | — | — | 8 | — | 114 | 122 |  |  |
| แอร์บัส เอ319-100 | 8 | — | — | — | — | 144 | 144 |  |  |
| แอร์บัส เอ320-200 | 4 | — | — | 12 | — | 138 | 150 |  |  |
| แอร์บัส เอ320-200 | 3 | — | — | — | — | 168 | 168 |  |  |
| แอร์บัส เอ320นีโอ | 51 | 90 | — | 27 | — | 150 | 162 |  | หนึ่งลำอยู่ในลวดลายสตาร์อัลไลแอนซ์ |
| แอร์บัส เอ320นีโอ | 16 | 90 | — | — | — | 180 | 180 |  |  |
| แอร์บัส เอ320นีโอ | 7 | 90 | — | — | — | 186 | 186 |  |  |
| แอร์บัส เอ321-200 | 13 | — | — | 12 | — | 170 | 182 |  |  |
| แอร์บัส เอ321นีโอ | 4 | 195 | — | 12 | — | 152 | 188 |  |  |
| แอร์บัส เอ321นีโอ | 2 | 195 | — | — | — | 180 | 192 |  |  |
| แอร์บัส เอ321นีโอ | 2 | 195 | — | — | — | 232 | 232 |  |  |
| แอร์บัส เอ350-900 | 6 | 19 | — | 28 | 24 | 264 | 316 |  | เริ่มส่งมอบปลายปี 2023 |
| แอร์บัส เอ350-1000 | — | 25 | รอประกาศ | รอประกาศ | รอประกาศ | รอประกาศ | รอประกาศ | รอประกาศ | สั่งซื้อพร้อม 10 ตัวเลือก |
| โบอิง 777-200แอลอาร์ | 3 | — | 8 | 35 | — | 195 | 238 |  | จะถูกปลดประจำการภายในปีค.ศ. 2025 |
| โบอิง 777-200แอลอาร์ | 5 | — | — | 28 | 48 | 212 | 288 |  | เช่าพร้อมกับที่นั่งเดลตาวันและคอมฟอร์ต+ |
| โบอิง 777-300อีอาร์ | 13 | — | 4 | 35 | — | 303 | 342 |  | จะได้รับการปรับปรุงห้องโดยสารใหม่ตั้งแต่กลางปี 2025 หนึ่งลำอยู่ในลวดลายสตาร์อัลไลแอนซ์ หนึ่งลำอยู่ในลวดลายเฉลิมฉลองอินเดีย |
| โบอิง 777-300อีอาร์ | 6 | — | 8 | 40 | — | 280 | 328 |  | ทั้งหมดเคยประจำการกับสายการบินเอทิฮัด |
| โบอิง 777-9 | — | 10 | รอประกาศ | รอประกาศ | รอประกาศ | รอประกาศ | รอประกาศ | รอประกาศ |  |
| โบอิง 787-8 | 27 | — | — | 18 | — | 238 | 256 |  | จะได้รับการปรับปรุงห้องโดยสารใหม่ตั้งแต่กลางปี 2025 หนึ่งลำอยู่ในลวดลายสตาร์อัลไลแอนซ์ |
| โบอิง 787-9 | 7 | 20 | — | 30 | 36 | 226 | 292 |  | สั่งซื้อพร้อม 20 ตัวเลือก |
| รวม | 210 | 359 |  |  |  |  |  |  |  |
แอร์อินเดียมีอายุฝูงบินเฉลี่ย 9.4 ปี
แอร์บัส เอ319-100
แอร์บัส เอ320-200
แอร์บัส เอ320นีโอ
แอร์บัส เอ321-200
แอร์บัส เอ321นีโอ
แอร์บัส เอ350-900
โบอิง 777-200แอลอาร์
โบอิง 777-300อีอาร์
โบอิง 787-8
แหล่งข้อมูลอื่น

เว็บไซต์ทางการ
ทาทาแอร์ไลน์
จุดหมายปลายทางปัจจุบัน  จุดหมายปลายทางในอดีต  อินเดีย
เรื่องพิศวง เด็กสาว และเทพลักซ่อน

ซีรีส์มังงะญี่ปุ่น
| --- | --- |
เรื่องพิศวง เด็กสาว และเทพลักซ่อน
怪異と乙女と神隠し (Kaii to Otome to Kamikakushi)
มังงะ
เขียนโดย: นูจิมะ
สำนักพิมพ์: โชงากูกัง
สำนักพิมพ์ภาคภาษาไทย: สยามอินเตอร์คอมิกส์
นิตยสาร: ยาวารากะสปิริตส์
กลุ่มเป้าหมาย: เซเน็ง
วางจำหน่ายตั้งแต่: 18 ตุลาคม พ.ศ. 2562 – ปัจจุบัน
จำนวนเล่ม: 6 (ญี่ปุ่น) 1 (ไทย)
อนิเมะโทรทัศน์
กำกับโดย: โทโมมิ โมจิซึกิ
เขียนบทโดย: โทโมมิ โมจิซึกิ
ดนตรีโดย: คาโย โคนิชิ ยูกิโอะ คอนโดะ
สตูดิโอ: ซีโร-จี
ฉาย:  10 เมษายน พ.ศ. 2567  –  26 มิถุนายน พ.ศ. 2567
ตอน: 12
 สถานีย่อยการ์ตูนญี่ปุ่น
เรื่องพิศวง เด็กสาว และเทพลักซ่อน (ญี่ปุ่น: 怪異と乙女と神隠し; โรมาจิ: Kaii to Otome to Kamikakushi) เป็นซีรีส์มังงะญี่ปุ่น แต่งเรื่องและวาดภาพโดยนูจิมะ เผยแพร่ในเว็บไซต์ยาวารากะสปิริตส์ของสำนักพิมพ์โชงากูกังตั้งแต่เดือนตุลาคม พ.ศ. 2562 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ มีการประกาศสร้างเป็นซีรีส์อนิเมะดัดแปลง
สื่อ > มังงะ

ซีรีส์มังงะ เรื่องพิศวง เด็กสาว และเทพลักซ่อน แต่งเรื่องและวาดภาพโดยนูจิมะ เริ่มเผยแพร่ในเว็บไซต์ยาวารากะสปิริตส์ของสำนักพิมพ์โชงากูกังตั้งแต่วันที่ 18 ตุลาคม พ.ศ. 2562 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) เล่มแรกวางจำหน่ายเมื่อวันที่ 10 เมษายน พ.ศ. 2563 ณ วันที่ 12 กรกฎาคม พ.ศ. 2566 มีการตีพิมพ์เป็นเล่มจำนวน 6 เล่ม
สื่อ > มังงะ > หนังสือมังงะ

| # | วันที่ออกจำหน่าย | ISBN |
| --- | --- | --- |
| 1 |  10 เมษายน พ.ศ. 2563 | 978-4-09-860559-0 |
| 2 |  12 ตุลาคม พ.ศ. 2563 | 978-4-09-860749-5 |
| 3 |  12 พฤษภาคม พ.ศ. 2564 | 978-4-09-861021-1 |
| 4 |  10 ธันวาคม พ.ศ. 2564 | 978-4-09-861225-3 |
| 5 |  12 มกราคม พ.ศ. 2566 | 978-4-09-861617-6 |
| 6 |  12 กรกฎาคม พ.ศ. 2566 | 978-4-09-861833-0 |
สื่อ > อนิเมะ

มีการประกาศสร้างเป็นซีรีส์อนิเมะดัดแปลงในวันที่ 12 มกราคม พ.ศ. 2566 ผลิตโดยสตูดิโอซีโร-จี เขียนบทและกำกับโดยโทโมมิ โมจิซึกิ ออกแบบตัวละครโดยทาคุยะ ทานิ และแต่งเพลงโดยคาโย โคนิชิ และยูกิโอะ คอนโด ซีรีส์นี้มีกำหนดออกอากาศในวันที่ 10 เมษายน พ.ศ. 2567 บนช่อง AT-X และเครือข่ายอื่นๆ เพลงเปิดคือ "Hazard Symbol" (ハザードシンボル) ร้องโดย Yuyu ในขณะที่เพลงปิดคือ "Shuku Somete Shinzō" (朱く染めて心臓) ร้องโดยโนโนกะ โอบุจิ
การตอบรับ

ในปี พ.ศ. 2563 มังงะได้รับการเสนอชื่อในรางวัลมังงะถัดไปครั้งที่ 6 ในสาขาเว็บมังงะ
มังงะได้รับการแนะนำในปี พ.ศ. 2564 โดยอากิฮิโตะ สึกูชิ
แหล่งข้อมูลอื่น

เว็บไซต์ทางการของมังงะที่ยาวารากะสปิริตส์ (ญี่ปุ่น)
เว็บไซต์ทางการของอนิเมะ (ญี่ปุ่น)
เรื่องพิศวง เด็กสาว และเทพลักซ่อน (มังงะ) ที่เครือข่ายข่าวอนิเมะ
| ด ค กซีโร-จี |
| --- | --- |
ซีรีส์โทรทัศน์:  แบตเทอรี่ คู่หูเบสบอล (2016)  รักวัยใสหัวใจอิตาเลียน (2017)  สึกุโมโมะ ภูตสาวแสบดุ (2017)  หัวใจไม่หยุดฝัน (2017)  Nil Admirari no Tenbin: Teito Genwaku Kitan (2018)  Doreiku (2018)  วันรูม ฤดูกาลที่ 2 (2018)  ก๊วนป่วนชวนบุ๋งบุ๋ง (2018)  The Idolmaster SideM Wake Atte Mini! (2018)  Rinshi!! Ekoda-chan (2019, #4)  นายท่านอยู่บนตักหรือบางทีอยู่บนหัวเรา (2019)  พิสูจน์นิยามความรักด้วยหลักวิชาสายวิทย์ (2020)  สึกุ สึกุโมโมะ (2020)  วันรูม ฤดูกาลที่ 3 (2020)  คู่หูสามเหลี่ยมล่าปีศาจ (2021)  พิสูจน์นิยามความรักด้วยหลักวิชาสายวิทย์ r=1-sinθ (2022)  บริษัทลุ้นรัก หนุ่มหิมะกับสาวสุดคูล (2023)  เกษตรตามใจพี่ที่ต่างโลก (2023)  เก็บคุณหนูตกอับได้ ต้องปั้นให้ร้ายซะแล้วสิ (2023)  เรื่องพิศวง เด็กสาว และเทพลักซ่อน (2024)  วิญญาณคร่ำครวญอยากวางมือแล้ว (2024)  ขอต้อนรับสู่ญี่ปุ่นนะ คุณเอลฟ์ (2025)  กระผมเป็น (เบฮีมอธ) มอนสเตอร์ S แรงค์ แต่ตอนนี้ถูกเอลฟ์เลี้ยงในฐานะ (แมว) ครับ (2025)  ก๊วนป่วนชวนบุ๋งบุ๋ง ฤดูกาลที่ 2 (TBA) 
โอเอ็นเอ:  ดิ ไอดอลมาสเตอร์ ซินเดอเรลลาเกิร์ลส์ Theater Extra Stage (2020–2021)  ทาทามิจัง ภูติน้อยป่วนเมือง (2020)  หน้ากากเดนนรก (2021)  Lady Napoleon (TBA) 
โอวีเอ:  วันรูม ฤดูกาลที่ 2 (2018)  The Idolmaster SideM Wake Atte Mini! (2019)  สึกุโมโมะ ภูตสาวแสบดุ (2020) 
ภาพยนตร์:  Kukuriraige -Sanxingdui Fantasy- (unreleased)  Break of Dawn (2022) 
 หมวดหมู่
เอเดน

| เอเดน عدن ʻAdan |
| --- | --- |

เอเดนที่ตั้งในเยเมน
พิกัด:  12°48′N 45°02′E﻿ / ﻿12.800°N 45.033°E﻿ / 12.800; 45.033
ประเทศ:  เยเมน
เขตปกครอง: เขตอาดาน
ประชากร (2005)
 • ทั้งหมด: 550,744 คน
เขตเวลา: GMT +3
เว็บไซต์: http://www.adengov.net/
เอเดน (อังกฤษ: Aden, เสียงอ่านภาษาอังกฤษ: /ˈeɪdən/) หรือ อะดัน (อาหรับ: عدن, ʻAdan) เป็นเมืองในประเทศเยเมนที่ตั้งอยู่ราว 170 กิโลเมตรทางตะวันออกของช่องแคบบับเอลมันเดบ
ท่าเรือโบราณซึ่งเป็นอ่าวธรรมชาติของเอเดนตั้งอยู่ในบริเวณที่เดิมเป็นปล่องภูเขาไฟที่ดับไปแล้วซึ่งทำให้เกิดแผ่นดินที่เป็นแหลมเชื่อมกับแผ่นดินใหญ่โดยคอคอด ท่าเรือนี้เริ่มใช้เป็นครั้งแรกโดยราชอาณาจักรเอาซัน (Kingdom of Awsan) ระหว่างศตวรรษที่ 5 ถึงศตวรรษที่ 7 ก่อนคริสต์ศักราช ท่าเรือปัจจุบันอยู่ทางอีกด้านหนึ่งของแหลม ในปัจจุบันเอเดนมีประชากรราว 800,000 คน
ดูเพิ่ม

ประเทศเยเมน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอเดน